28. 1. 87 De Europæiske Fællesskabers Tidende Nr. L 25/13 KOMMISSIONENS FORORDNING (EØF) Nr. 237/87 af 27. januar 1987 om ændring af forordning (EØF) nr. 546/86 om gennemførelsesbestemmelser til den supplerende mekanisme for samhandelen med fiskerivarer KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 174 og 361, og  ud fra følgende betragtninger : Ved tiltrædelsesakten er der indført en supplerende meka- nisme for samhandelen, som finder anvendelse på indførsel af visse fiskerivarer i de nye medlemsstater ; i Kommissionens forordning (EØF) nr. 546/86 (!) er der fastsat gennemførelsesbestemmelser til denne meka- nisme ; det er i den pågældende forordning bl.a. fastsat, at indførsel af de pågældende varer i Spanien og Portugal skal ske på grundlag af en importlicens, der i forvejen er udstedt af det kompetente organ i den importerende medlemsstat ; disse organers erfaringer viser, at det er ønskeligt at tillade en vis tolerancemargen i forbindelse med mængden af importerede varer i forhold til den mængde, der er angivet på importlicensen ; endvidere bør der fastsættes en gyldighedsperiode for disse licenser, som svarer bedre til handelssædvanerne ; det er derfor nødvendigt at ændre forordning (EØF) nr. 546/86 ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Fiskerivarer — UDSTEDT FØLGENDE FORORDNING : Artikel 1 I forordning (EØF) nr. 546/86 foretages følgende ændrin- ger: 1. I artikel 4, stk. 2, indsættes følgende afsnit som andet og tredje afsnit : »Såfremt den importerede mængde overstiger den i licensen angivne mængde med højst 5 %, anses den for at være indført i henhold til dette dokument. Såfremt den importerede mængde ligger under den i licensen angivne mængde med højst 5%, anses forpligtelsen til at indføre for at være opfyldt.« 2. I artikel 4, stk. 3, ændres »60 dage« til »90 dage«. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. januar 1987. (!) EFT nr. L 55 af 1. 3. 1986, s. 47. På Kommissionens vegne Anténio CARDOSO E CUNHA Medlem af Kommissionen